Harshen Larabci,itace harshen da mutanen larabawa ke amfani dashi. Da turanci Arabic ko kuma muce larabci a harshen Hausa,Yare ne wanda ya fito daga iyalin yaruruka na AfroAsiya Kuma yare ne wanda ake amfani dashi a yanki gabas ta tsakiya da kuma wasu sassa na kudancin da gabashin nahiyar Afrika dama wasu bangarori na nahiyar Turai . Yawan mutanen da suke amfani da harshen larabci ya kai Miliyan Dari Biyu Da Chasa'in [290m]. Akasarin musulmai masu wani harshe daban suna amfani da harshen larabci sabo da shine harshen da ya zama na addinin musulunci . Da harshen larabci ne aka saukar da Alkur'ani, kuma da harshen larabci ne aka rubuta manya manyan litattafai na addinin musulunci . Bayan litattafan addinin musulunci kuma, akwai dimbin litattafai da aka rubuta su a cikin harshen na larabci. KASASHEN DA AKE AMFANI DA LARABCI A MATSAYIN HARSHEN KASA Masar Aljeriya Sudan Iraki Maroko Saudiyya Yemen Siriya Tunisiya Somaliya Jodan Hadaddiyar Daular Larabawa Libya Falasdinu Lebanon Oman Kuwait Muritaniya Qatar Baharain Jibuti Komoros Hammarström, Harald; Forkel, Robert; Haspelmath, Martin, eds. (2017). "Larabci".